ועדת הכספים, כנסת 20, פרוטוקול מספר 775, 2017-07-19 10:00

משה גפני: בוקר טוב, אני מתכבד לפתוח את הישיבה.

משה גפני: על סדר-היום: שינויים בתקציב לשנת 2017.

משה גפני: פנייה 30-007

משה גפני: פנייה 30-007.

משה גפני: זה עודף של משרד הקליטה.

משה גפני: מי מציג את הבקשה?

<אייל מדן: אייל מדן, אגף תקציבים.

<אייל מדן: הפנייה התקציבית נועה להעברת עודפים מחויבים משנת 2016 לשנת התקציב 2017 בסך של 71 מיליון ו-719,000 במזומן.

<אייל מדן: זה יתרה של 13% הנותרים מעבר ל-80% שכבר אושרו בוועדה.

<אייל מדן: אנחנו מבקשים את אישור הוועדה.

משה גפני: שאלות?

משה גפני: מי בעד?

משה גפני: מי נגד?

משה גפני: הצבעה בעד הפנייה – פה אחד פנייה 30-007 אושרה.

משה גפני: הבקשה אושרה.

משה גפני: פנייה 40-004

משה גפני: תחבורה.

משה גפני: 40-004.

משה גפני: עמ' 32.

משה גפני: אין פה משהו עם חילול שבת.

משה גפני: בבקשה.

<אלי מורגנשטרן: אלי מורגנשטרן.

<אלי מורגנשטרן: הבקשה היא של סעיף 40, זה סעיף התקציב של מטה משרד התחבורה.

<אלי מורגנשטרן: היא כוללת העברת עודפים של 14 מיליון שקל.

<אלי מורגנשטרן: הנושאים המרכזיים שמתוקצבים בעודפים האלה זה הרשות לבטיחות בדרכים וכל מיני עודפים מחויבים של המטה.

משה גפני: תאונות הדרכים, אגב, לא פוחתות אלא עולות, לצערנו הרב.

משה גפני: עושים במשרד התחבורה חשיבה מחדש על מה שקורה?

משה גפני: זה משהו מזעזע.

משה גפני: אתה קם בבוקר, אתה פתאום שומע מספר יותר מדי של תאונות דרכים עם הרוגים, עם פצועים קשה.

משה גפני: המשרד כשל בעניין הזה?

משה גפני: מה קרה?

משה גפני: אני שואל.

<גלעד ונגרובר: גלעד ונגרובר, מנהל תחום תקציבים, משרד התחבורה.

<גלעד ונגרובר: ברור שעושים ישיבות סטטוס עם הרשות לבטיחות בדרכים.

<גלעד ונגרובר: אנחנו פחות מצויים בנושאים המקצועיים.

משה גפני: כן, אבל כל האזרחים במדינת ישראל מרגישים רע מאוד עם הפעילות של משרד התחבורה בעניין תאונות הדרכים.

משה גפני: היתה שנה שמספר התאונות ירד, אבל עכשיו זה קופץ חזרה.

משה גפני: אנחנו מבקשים – ואני חושב שכל הוועדה רוצה את זה – שבמשרד התחבורה יעשו חשיבה וטיפול מחודש בכל העניין זה.

משה גפני: אולי צריך להשקיע עוד משאבים.

משה גפני: אולי צריך לעשות פעולות שלא עושים אותן.

משה גפני: בבקשה.

<אלי מורגנשטרן: הפנייה הזאת גם כוללת חלק של הרשות לבטיחות בדרכים, העברת עודפים שקשורה לכל מיני הסכמים ארוכי טווח כמו פרסום ברדיו, שעושים אותו הסכם לשנה שלמה, אז צריך לחייב אותו לפי ההוראות בשנת 2016, מבצעים ב-2017 אם אכן יש עודפים מחויבים.

<אלי מורגנשטרן: יש גם הסכם הבטחה חדש שנחתם ב-2016 של 16 מיליון שקל ברשות הספנות והנמלים שגם יצרה עודפים מחויבים רבים.

משה גפני: שאלות?

משה גפני: מי בעד הפנייה של משרד התחבורה?

משה גפני: כלומר העודף.

משה גפני: מי נגד?

משה גפני: הצבעה בעד הפנייה – פה אחד פנייה 40-004 אושרה.

משה גפני: פנייה 07-005

משה גפני: העודף אושר.

משה גפני: אני חוזר לעמוד הראשון.

משה גפני: אני מתנצל שאיני הולך לפי הסדר.

משה גפני: יש בקשה של המשרד לביטחון פנים, 07-005.

<עמיחי דוד: עמיחי דוד, אגף התקציבים.

משה גפני: נמצא מישהו- - -

<עמיחי דוד: כן, נמצאים המשרד לביטחון פנים.

<עמיחי דוד: הפנייה מיועדת להעברת 127 מיליון ו-555,000 מהעודפים המחויבים של שנת 2016 לשנת 2017 במשרד לביטחון פנים, לכלל הגופים שלו - המשרד עצמו, משטרת ישראל, הרשות לכבאות ושירות בתי הסוהר.

משה גפני: כל הפעולות פה הן טובות.

משה גפני: בסדר.

משה גפני: הרשות להגנה על עדים – בסדר.

משה גפני: כבאות והצלה.

משה גפני: כל הדברים האלה צריכים להיות בעודף?

משה גפני: לא יכולים להיות בשנה אחת?

משה גפני: למשל, בוא נלך לפי הסדר.

משה גפני: יש פה עיר ללא אלימות.

משה גפני: אני מבקש מהמשרד לביטחון פנים.

מיקי לוי: זה לא המשטרה.

משה גפני: זה המשרד לביטחון פנים.

משה גפני: דווקא לא דיברתי עכשיו על המשטרה.

משה גפני: לא על זה אני מדבר.

משה גפני: התוכנית של עיר לא אלימות, היא תוכנית שעשיתם אותה, והיא טובה.

משה גפני: למה זה צריך לבוא בעודף?

משה גפני: למה זה לא יכול להיות בתקציב?

משה גפני: למשל זה.

משה גפני: אני יכול לשאול על כולם.

<אורלי ביים: ההתחייבויות לתוכנית הן דרך רשויות מקומיות.

<אורלי ביים: התהליך של החיוב של הכסף, ביצוע התשלומים הוא תלוי בבירוקרטיה של קבלת מסמכים, חשבוניות מהרשויות.

<אורלי ביים: תהליך שמתעכב.

<אורלי ביים: תשלום גם של הרבעון האחרון, של תוכניות שבוצעו ברבעון האחרון, תמיד גם נדחות לשנה קדימה.

<אורלי ביים: מלבד זה, יש גם פרויקטים של טכנולוגיה שהם פרויקטים ארוכי טווח, שמימוש הכסף מתעכב.

משה גפני: לדעתי, יש פה למעלה מ-30 פעולות שזה בעודף.

משה גפני: הכול צריך להיות בעודף?

<עמיחי דוד: כן.

<עמיחי דוד: כלל העודפים האלה הם מחויבים, כלל ההתקשרויות הללו חוצות שנה.

<עמיחי דוד: לכן זה מגיע כך.

משה גפני: הדרכות, הסעות ורווחת הסוהר.

משה גפני: זה לא דבר שצריך להיות בתקציב עצמו?

משה גפני: מה למשל?

משה גפני: יש פה הסכם ארוך טווח שעשו עם מישהו?

<אורלי ביים: ההתקשרויות של שב"ס עם גורמי החוץ הן התחייבויות חוצות שנים.

משה גפני: הסעות ורווחת הסוהר.

משה גפני: מה למשל?

משה גפני: הסעות, למה זה לא בתקציב?

<אורלי ביים: ההתחייבויות מול רכבת ישראל, אגד וכל חברות התחבורה, כדי שהסוהר יוכל בינואר לנסוע, צריכה להיות התחייבות חתומה.

משה גפני: אנחנו מאשרים א התקציב בדצמבר.

משה גפני: למה הוא לא יכול לנסוע בינואר?

<אורלי ביים: ההתחייבות במערכת צריכה כבר להיות חתומה בדצמבר, אז מוציאים התחייבויות לחודש קדימה.

<אורלי ביים: על חודש ינואר שנה עוקבת ההתחייבות היא על חשבון התקציב של השנה הקודמת.

משה גפני: אני מדבר על זה שהתקציב שמאושר כאן הוא תקציב שמאפשר לכם להפעיל הסעות עבור הסוהרים, למשל.

משה גפני: התקציב מאושר בזמן – לא מאושר אחרי הזמן.

משה גפני: יש לכם בתקציב על הפעולות האלה בתוך ספר התקציב.

משה גפני: למה אתם צריכים להביא עודף?

משה גפני: יש לכם את זה בתקציב.

<אורלי ביים: כדי שהסוהר יוכל לעלות ב-1.1 על הרכבת, צריכה להיות התחייבות חתומה של שב"ס לרכבת ישראל.

<אורלי ביים: היא לא תהיה ב-1.1, כי התקציב, עד שהוא נכנס למערכת ועד שסבב חתימות- - -

משה גפני: אנחנו מאשרים אותו בזמן.

<אורלי ביים: אתה צודק לגמרי, אבל- - -

משה גפני: נצטרך לעשות שינוי בכל הדבר הזה.

משה גפני: לדעתי, הוא מיותר.

משה גפני: המנגנון של העודפים אינו נכון, אלא אם כן לא מאשרים תקציב בזמן, אבל המשרדים צריכים להיערך לעובדה הזאת שנותנים התחייבות לרכבת כבר בדצמבר, ויותנה שם - אלא אם כן התקציב לא יאושר.

<אורלי ביים: אבל התשלום מבוצע רק בינואר, כי הוא לפי ביצוע בפועל.

משה גפני: אבל הוא על חשבון תקציב 2017.

<אורלי ביים: לא.

משה גפני: את זה צריך לשנות.

משה גפני: זה לא בסדר.

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 07-005 אושרה.

משה גפני: הבקשה אושרה.

משה גפני: פנייה 17-001

משה גפני: תיאום פעולות בשטחים.

<חזי כהן: חזי כהן, אגף תקציבים.

<חזי כהן: תיאום הפעולות בשטחים, סעיף 17.

<חזי כהן: ההעברה התקציבית נועדה להעברת עודפים מחויבים משנת 2016 ל-2017 בסך של 12.4 מיליון ₪ במזומן.

<חזי כהן: תוכניות התקציב מפורטות לכם בדברי ההסבר, בעיקר תוכנית המטה הצבאי והמטה האזרחי במינהל האזרחי.

משה גפני: מה אתם הולכים לעשות עם 147 מיליון שקל בארכיאולוגיה?

משה גפני: זה הרבה כסף.

משה גפני: זה כסף שנדמה לי שאפילו לא צריך להביא אותו.

<חזי כהן: העודפים האלה זה 13%.

<חזי כהן: רובם עברו, 80%, בפנייה הקודמת.

<חזי כהן: זה החלק היחסי שנשאר בפנייה הזאת.

משה גפני: הבנתי.

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 17-001 אושרה.

משה גפני: הבקשה אושרה.

משה גפני: פנייה 25-004

משה גפני: הרשות לניצולי השואה.

משה גפני: בבקשה.

<אייל מדן: אייל מדן, אגף תקציבים.

<אייל מדן: הפנייה התקציבית נועדה להעברת עודפים מחויבים משנת תקציב 16 ל-17 בסך 3,419 ₪ במזומן.

משה גפני: אצלנו כתוב 3,499.

משה גפני: יש פה טעות בהעברה.

משה גפני: זה 3,419.

<אייל מדן: כן.

<אייל מדן: טעות.

<אייל מדן: אנחנו מבקשים את אישור הוועדה להעברת העודפים.

משה גפני: לא הבנתי.

משה גפני: תחזור.

<אייל מדן: זה שוב יתרת 13% העודפים המחויבים משנת 2016.

משה גפני: על כמה כסף מדובר?

<אייל מדן: זה אמור להגיע למתן שירותי סיעוד לקשישים.

<אייל מדן: זה 3 מיליון ו-419 לטיפול רפואי ושירותים, בעיקר לשירותי סיעוד קשישים.

משה גפני: עודף ניצולי שואה.

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 25-004 אושרה.

משה גפני: הבקשה אושרה.

משה גפני: פנייה 27-005

משה גפני: עמ' 19.

משה גפני: המוסד לביטוח לאומי.

<אייל מדן: הפנייה התקציבית נועדה להעברת עודפים מ-16 ל-17 בסך 4,432 אלפי ₪ במזומן.

<אייל מדן: זה עודפים שנוצרים בתוכנית בנושא גבייה.

<אייל מדן: אם תרצה, אני אסביר.

משה גפני: כן.

<אייל מדן: כל שנה המשרד מעביר למוסד לביטוח לאומי בהתאם לגביית המוסד.

<אייל מדן: זה נעשה על סמך הערכות, ואז יכול להיווצר מצב שבדצמבר יש תקציב שתוקצב, אבל בסוף הגבייה בפועל שונה ממה שהיה אומדן.

<אייל מדן: לכן לפעמים נוצרים עודפים.

<אייל מדן: זו תוכנית שיש בה 29 מיליארד, וסך כל העודף שמועבר פה הוא בגובה של 27 מיליון.

<אייל מדן: לכן זו טעות סבירה, ועכשיו מעבירים את יתרת העודף של 13%, שזה 4 מיליון ו-432,000.

משה גפני: תודה.

משה גפני: יש שאלות?

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 27-005 אושרה.

משה גפני: הבקשה אושרה.

משה גפני: פנייה 29-004

משה גפני: משרד הבינוי והשיכון.

<יובל טלר-חסון: יובל טלר-חסון, אגף החסון.

<יובל טלר-חסון: הפנייה נועדה להעברת העודפים המחויבים בתקציב הרגיל של משרד הבינוי והשיכון בסך של כ-19 מיליון שקלים למטרות המפורטות בפנייה, בעיקרן תקציבי תפעול בהתקשרויות חוצות שנים בסך של כ-6.5 מיליון שקלים, התקשרות בתחום הערכות המידע בסך של כ-1.3 מיליון שקלים והתחייבות בתחום אבטחה במזרח ירושלים בסך של 1.9 מיליון שקלים – זה טעות – זה לא 9.1.

<יובל טלר-חסון: בנוסף, הפנייה נועדה להעברת עודפים מחויבים בתחום שיקום שכונות חברתי בסך 4.4 מיליון שקלים.

<יובל טלר-חסון: הפעילות הזאת עברה בשנת 2017 מסעיף 29 לסעיף 70.

<יובל טלר-חסון: לכן בפנייה הזאת העודפים מועברים לתוכנית רזרבה לעמידה ביעד ההוצאה.

<יובל טלר-חסון: ופנייה עתידית – העודפים האלה יועברו מסעיף 29 לסעיף 70, כפי שמפורט בדברי ההסבר.

משה גפני: מתי עברו העודפים בשנה שעברה, החלק השני של העודפים?

משה גפני: בסוף השנה?

משה גפני: נובמבר-דצמבר.

מיקי לוי: אני מתנגד.

משה גפני: יש צדק בהתנגדות שלו.

מיקי לוי: יש שתי סיבות: אתם מזלזלים בנו, בחברי הכנסת.

מיקי לוי: יש פניות שמגיעות אלינו מזוגות צעירים שהוציאו מאגרה, הכניסו לאגרה – לא משנה כרגע המהות.

מיקי לוי: חודשיים מכתבים נמצאים שם, ואנחנו לא זוכים לשום תשובה למרות שאנחנו פונים.

מיקי לוי: אם אתם מזלזלים בנו, גם אנחנו.

מיקי לוי: גם אם זה יעבור, אני אצבעי רביזיה.

מיקי לוי: אתם לא תקבלו את התקציב הזה, אם אתם מזלזלים בנו.

מיקי לוי: חד-משמעתית.

קריאות: - - -

מיקי לוי: לא מעניין אותי.

מיקי לוי: אתם מזלזלים בפניות שלנו.

מיקי לוי: לפני חודשיים שלחתי מכתב מסודר.

מיקי לוי: בדקתי לפני חודש, בדקנו השבוע - אין תשובה חודשיים.

רחל עזריה: קודם כל, מיקי, בלי קשר למערכת היחסים- - -

מיקי לוי: זה לא שייך למערכת היחסים.

רחל עזריה: מה שאתה אומר – מזלזלים.

רחל עזריה: אשמח לעזור.

מיקי לוי: למה שחבר כנסת יעזור?

מיקי לוי: כי אני באופוזיציה?

מיקי לוי: אני יודע להילחם.

רחל עזריה: לא, אכפת לי מהזוגות האלה.

רחל עזריה: אני שמחה שהגיעו אליך.

רחל עזריה: אני אומרת, בלי קשר, אשמח לעזור.

רחל עזריה: עכשיו נדון למה הם לא עונים.

משה גפני: בבקשה.

<יוסי שבת: יוסי שבת, מנהל אגף מימון ותקציבים במשרד הבינוי והשיכון.

משה גפני: לא אהבתי את מה שאמר מיקי עכשיו.

מיקי לוי: רוצו, תביאו העתק מהמכתב.

<יוסי שבת: אני מבקש לקבל העתק מהמכתב.

<יוסי שבת: אני אדאג לתשובה, אעביר את זה גם למנכ"ל.

<יוסי שבת: אנחנו נדאג לתת לכם תשובה מיידית.

<יוסי שבת: אין דבר כזה שלא ניתנות תשובות.

משה גפני: בסדר.

משה גפני: חכה, אל תלך.

משה גפני: הם יביאו לך את המכתב.

משה גפני: אני מבקש לעקוב, שהתשובה מגיעה בזמן.

<יוסי שבת: יקבלו מייד תשובה.

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 29-004 אושרה.

משה גפני: אושר.

מיקי לוי: רביזיה.

משה גפני: יש רביזיה על הבקשה הזאת, של מיקי לוי.

משה גפני: העוזר שלי אומר ששלח לך מכתב לפני יומיים וקיבל תשובה.

משה גפני: יוסי שבת עונה.

איתן ברושי: יש שם מנכ"ל קיבוצניק, צעיר ומוכשר.

איתן ברושי: גם סיפור חיים מיוחד.

איתן ברושי: אני נותן לו פה מחמאה.

איתן ברושי: חגי רזניק.

איתן ברושי: בא מקיבוץ רביבים, גדל במקום אחר.

איתן ברושי: גם נותן לו הזדמנות.

מיקי לוי: אנחנו מאחלים לו הצלחה.

משה גפני: בחור רציני.

משה גפני: אני מכיר את הפעילות שלו.

משה גפני: פנייה 34-004

משה גפני: משרד האנרגיה.

<אסף קזקוב: אסף קזקוב, אגף התקציבים.

משה גפני: יש מישהו ממשרד האנרגיה?

<אסף קזקוב: בדרך.

משה גפני: אז נעבור לפנייה הבאה.

משה גפני: צריך להיות נציג המשרד - זה הנוהל.

משה גפני: נחזור לזה.

משה גפני: פנייה 35-005

משה גפני: הוועדה לאנרגיה אטומית.

<אייל מדן: זו פנייה שנועדה להעביר עודפים מחויבים מ-2016 ל-2017 בסך 265 אלפי שקלים במזומן.

<אייל מדן: מטעמי סיווג, ההסברים יימסרו בוועדה המשותפת.

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 35-005 אושרה.

משה גפני: הבקשה אושרה.

משה גפני: ההסברים יינתנו בוועדה מיוחדת לאנרגיה אטומית.

משה גפני: פנייה 70-68

משה גפני: מספר פנייה לוועדה 68 עד 70.

<שירה דימניק: שירה דימניק, אגף תקציבים, משרד האוצר.

<שירה דימניק: הפנייה נועדה לבצע העברה של סכום של 29.5 מיליון ₪ בהרשאה להתחייב, ובנוסף, להקצות סכום של כ-3.5 מיליון ₪ - תקציב מזומן, לצורך הפעולות הבאות:

<שירה דימניק: העברה ממשרד הרווחה בסכום של כמיליון וחצי שקלים לצורך פרויקט של בתים חמים, שזה מסגרת לנערות במצוקה, ובנוסף העברה של כ-2 מיליון שקלים במזומן ממשרד החקלאות ופיתוח הכפר לרשות לפיתוח הנגב, עבור תוכניות תרבות ופיתוח כלכלי במגזר הבדואי.

<שירה דימניק: מעבר לזה נעשה שינוי בין שתי התוכניות – תוכנית הפעילות של המשרד לבין תוכנית התפעול.

<שירה דימניק: מדובר בהעברה של כ-2.3 מיליון שקלים בין שני הדברים האלה.

<שירה דימניק: בנוסף, הפנייה כוללת פתיחה של פעילויות חדשות למען השקיפות התקציבית של המשרד.

משה גפני: שאלות?

משה גפני: מי בעד אישור הפנייה?

משה גפני: מי נגד?

משה גפני: הצבעה בעד הפנייה – פה אחד פנייה 70-68 אושרה.

משה גפני: הפנייה אושרה.

משה גפני: יוסי שבת, אתה מתחייב לתת לו תשובה?

<יוסי שבת: כן.

מיקי לוי: נכנס לפרוטוקול.

מיקי לוי: אני מסיר את הרביזיה.

משה גפני: זה 29-004.

משה גפני: על לפ"מ אתה מסיר את הרביזיה?

מיקי לוי: כן.

מיקי לוי: פנייה 34-004

איתן ברושי: גפני, אם לא הגיעו, בואו נעביר את זה.

<אסף קזקוב: דיברתי אתה כרגע בטלפון.

<אסף קזקוב: היא מייד מגיעה.

<צאלה אלון: סליחה על האיחור.

<אסף קזקוב: אני מבקש לומר לפרוטוקול שצאלה התקציבנית עושה עבודתה טוב מאוד.

משה גפני: 34-004, משרד האנרגיה והמים, בבקשה.

משה גפני: מי מסביר את הפנייה?

<אסף קזקוב: אסף קזקוב, משרד האוצר.

<אסף קזקוב: הפנייה התקציבית נועדה להעביר עודפים מחויבים משנת התקציב 2016 לשנת התקציב 2017 בסך 24,535 אלפי שקלים, בעיקר עבור שלושה דברים מרכזיים: תמיכת המדען הראשי בפרויקטים מחקריים רב-שנתיים, תוכניות ארוכות טווח להתייעלות אנרגטית ותוכנית רב-שנתית לאכיפת נהלי בטיחות בצוברי גפ"מ.

משה גפני: מטה המרכז מבקש 21 מיליון שקל.

משה גפני: מה זה?

<צאלה אלון: זה בעיקר נמצא בתוכנית בשם יחידות מקצועיות.

<צאלה אלון: יש שם שלושה דברים עיקריים: אחד, תקציב שקיבלנו לרכישת מלאי חירום.

משה גפני: למה זה נקרא מטה המשרד?

משה גפני: זה פרויקט משמעותי בתוך המשרד.

משה גפני: אז למה קוראים לזה מטה המשרד?

<צאלה אלון: כי התקציב נמצא באחריות מטה המשרד.

משה גפני: כמה תקציב יש שם?

<צאלה אלון: בתוך היחידות המקצועיות?

משה גפני: כן, האלה.

משה גפני: כמה יש ב-2017 בתקציב כולו?

<צאלה אלון: תקנת מלאי החירום זה 129 מיליון שקל בסיס התקציב.

<צאלה אלון: זה התקציב כולו, ספציפית של מלאי החירום.

משה גפני: למה העודף שעובר?

<צאלה אלון: התקבלה החלטת ממשלה, ובעקבותיה יצאנו למכרז לרכישת מלאים נוספים.

<צאלה אלון: במכרז הזה נבחר זוכה.

משה גפני: למה היה צריך החלטת ממשלה?

משה גפני: למה לא היה מספיק שאתם הייתם באים ואומרים שלפי חוות דעתכם המקצועית, צריך עוד מלאי חירום?

<אסף קזקוב: זו היתה החלטת קבינט מדיני-ביטחוני, שעסקה בתחום רחבים יותר.

משה גפני: כלומר זה לא הגיע מהמשרד אלא מהקבינט.

<אסף קזקוב: כן.

משה גפני: טוב.

משה גפני: יש עוד שאלות?

משה גפני: מי בעד אישור הבקשה?

משה גפני: מי נגד?

משה גפני: הצבעה בעד הפנייה – פה אחד פנייה 34-004 אושרה.

משה גפני: הבקשה אושרה.

משה גפני: תודה רבה, הישיבה נעולה.